**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΛΛΗΝΙΚΗ ΔΗΜΟΚΡΑΤΙΑ** Προς : Δ.Δ.Ε ΗΜΑΘΙΑΣ

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ & ΘΡΗΣΚΕΥΜΑΤΩΝ **ΚΟΙΝΟΠΟΙΗΣΗ**

ΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ **ΓΡΑΦΕΙΑ ΓΕΝΙΚΟΥ ΤΟΥΡΙΣΜΟΥ**

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΗΜΑΘΙΑΣ

 ΓΥΜΝΑΣΙΟ ΕΠΙΣΚΟΠΗΣ

 **ΤΑΧ. Δ/ΝΣΗ:** Επισκοπή

 **Τ.Κ. -ΠΟΛΗ:** 59200 Νάουσα

**Θέμα : <<Πρόσκληση κατάθεσης προσφοράς για εκπαιδευτική εκδρομή.>>**

Το Γυμνάσιο Επισκοπής ζητά κατάθεση προσφορών για πραγματοποίηση **εκπαιδευτικής επίσκεψης στην Κέρκυρα** σύμφωνα με την **Υ.Α 33120/ΓΔ4/28-02-2017, ΦΕΚ 681/τ.Β/06-03-2017**, **3, §1 ‘’Εκπαιδευτικές επισκέψεις’’.** Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την  **Τετάρτη , 13 -2-2019 και ώρα 12.00**. Η εκδρομή θα πραγματοποιηθεί από τις 13 έως 16 Απριλίου 2019 και θα συμμετέχουν **25 (είκοσι πέντε) μαθητές**  της Γ΄ τάξης οποίοι θα συνοδεύονται από 2 (δύο) καθηγητές του σχολείου και θα ακολουθήσουν το παρακάτω πρόγραμμα :

* **Σάββατο 13 Απριλίου - Ώρα 08:00 - Αναχώρηση από το Γυμνάσιο Επισκοπής**
* **Τρίτη 16 Απριλίου – Ώρα 19:00 – Άφιξη στο Γυμνάσιο Επισκοπής**

***ΕΠΙΘΥΜΗΤΕΣ ΠΡΟΔΙΑΓΡΑΦΕΣ***

* Μετακίνηση: καινούργιο λεωφορείο στη διάθεση του σχολείου οποιαδήποτε στιγμή.
* Ασφάλιση: Αστικής και επαγγελματικής ευθύνης
* Υπεύθυνη δήλωση ότι το πρακτορείο διαθέτει το ειδικό σήμα λειτουργίας, το οποίο βρίσκεται σε ισχύ.
* Επιστροφή των χρημάτων σε περίπτωση ακύρωσης συμμετοχής μαθητή λόγω ανωτέρας βίας.
* Σε περίπτωση που δεν θα πραγματοποιηθεί η εκδρομή στην προβλεπόμενη ημερομηνία λόγω ανωτέρας βίας, δεν θα έχει καμιά επιβάρυνση το σχολείο.
* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού.
* Διασφάλιση ότι το λεωφορείο με το οποίο θα πραγματοποιούνται οι μετακινήσεις των μαθητών πληροί τις απαιτούμενες από το νόμο προδιαγραφές για τη μεταφορά μαθητών.
* Η τελική τιμή της προσφοράς θα συμπεριλαμβάνει ΦΠΑ -φόρους- διόδια- και δεν θα τροποποιηθεί μέχρι την ημερομηνία πραγματοποίησης της εκδρομής.
* Αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
* Κατηγορία καταλύματος: Ξενοδοχεία τριών (3\*\*\*) και τεσσάρων (4\*\*\*\*) αστέρων Τα δωμάτια να είναι τρίκλινα (3/κλινα) και δίκλινα (2/κλινα). Επίσης η διαμονή στα ξενοδοχεία να περιλαμβάνει ημιδιατροφή (πρωινό και ένα γεύμα, κατά προτίμηση δείπνο). (Να αναφέρετε αν δεν περιλαμβάνεται ημιδιατροφή) Για τους συνοδούς εκπαιδευτικούς 2 μονόκλινα.
* Λεωφορείο κλιματιζόμενο σε άριστη κατάσταση. Αποκλειστική χρήση του λεωφορείου όλο το 24ωρο, χωρίς περιορισμούς σε ότι αφορά τις αποστάσεις, τον τόπο και το χρόνο μετακίνησης.
* Οι εκδρομείς δεν φέρουν καμία ευθύνη και δεν υφίστανται καμία οικονομική επιβάρυνση σε περίπτωση απεργίας ή κινητοποιήσεων, που θα έχουν ως αποτέλεσμα καθυστερήσεις δρομολογίων. Τυχόν ανατιμήσεις που θα προκύψουν μέχρι την πραγματοποίηση της εκδρομής δεν θα έχουν επίπτωση και δεν θα επηρεάσουν την τιμή της προσφοράς.
* Το τουριστικό γραφείο θα ήταν επιθυμητό να διαθέτει ξεναγό.
* *\*\*\* Σημείωση – επισήμανση* Το οριστικό πρόγραμμα της εκδρομής (μετακινήσεις – επισκέψεις κλπ) θα καταρτιστεί σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς .

**1.Δικαίωμα συμμετοχής :** Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**2.Σύνταξη και υποβολή προσφορών :**Οι προσφορές υποβάλλονται στο ενδιαφερόμενο σχολείο, σε κλειστό φάκελο. Με κάθε προσφορά από το ταξιδιωτικό γραφείο κατατίθεται απαραιτήτως και υπεύθυνη δήλωση ότι διαθέτει ειδικό σήμα λειτουργίας, το οποίο βρίσκεται σε ισχύ. Στην προσφορά υποχρεωτικά θα καταγράφονται επίσης η Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία, η τελική συνολική τιμή της προφοράς και η επιβάρυνση ανά μαθητή.

 **3. Αξιολόγηση προσφορών** :Η αξιολόγηση των προσφορών πραγματοποιείται σε μια φάση που περιλαμβάνει τα παρακάτω επιμέρους στάδια:

1. Παραλαβή των φακέλων και αποσφράγιση προσφορών
2. Έλεγχος
3. Αξιολόγηση οικονομικής προσφοράς
4. Επιλογή αναδόχου

Οι προσφορές δεν πρέπει να έχουν ξύσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη ή μονογραμμένη από τον προσφέροντα. Η προσφορά θα απορρίπτεται, εάν σε αυτήν υπάρχουν διορθώσεις που την καθιστούν ασαφή, κατά την κρίση του οργάνου αξιολόγησης των προσφορών. Όσοι ενδιαφέρονται να λάβουν μέρος μπορούν να υποβάλουν τις προσφορές τους, σύμφωνα με τους παρακάτω τρόπους:

α) προσωπικά ή με εκπρόσωπο στο ενδιαφερόμενο σχολείο

β) με συστημένη ταχυδρομική επιστολή που θα απευθύνεται στο ενδιαφερόμενο σχολείο

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου , των διανομέων, των μέσων συγκοινωνίας.

**4.Επιλογή αναδόχου**

Για την αξιολόγηση των προσφορών και την επιλογή της πλέον συμφέρουσας από οικονομική άποψη προσφοράς, συγκροτείται Επιτροπή, με Πράξη του Διευθυντή του σχολείου, η οποία αποτελείται από τον ίδιο, ως Πρόεδρο, δύο (2) συνοδούς- εκπαιδευτικούς, που ορίζονται από το Σύλλογο των Διδασκόντων Καθηγητών, έναν (1) εκπρόσωπο του Συλλόγου Γονέων και Κηδεμόνων και από εκπροσώπους του 15μελους Μαθητικού Συμβουλίου ή των 5μελών Συμβουλίων των Μαθητικών Κοινοτήτων που θα λάβουν μέρος στην μετακίνηση, οι οποίοι εκπροσωπούνται με μία (1) ψήφο. Η Επιτροπή έχει την αρμοδιότητα και ευθύνη επιλογής του ταξιδιωτικού γραφείου που θα πραγματοποιήσει την εκδρομή –μετακίνηση. Η επιλογή του ταξιδιωτικού γραφείου καταγράφεται στο πρακτικό που συντάσσεται και στο οποίο αναφέρονται με σαφήνεια τα κριτήρια επιλογής. Το εν λόγω πρακτικό, εφόσον ζητηθεί, κοινοποιείται από το Διευθυντή του σχολείου σε κάθε συμμετέχοντα ή/και έχοντα νόμιμο δικαίωμα να ενημερωθεί , ο οποίος μπορεί να υποβάλει ένσταση κατά της επιλογής εντός δύο (2) ημερών από τη σύνταξη του πρακτικού επιλογής. Μετά την αξιολόγηση των προσφορών και την εξέταση των ενδεχόμενων ενστάσεων, γίνεται η τελική επιλογή του ταξιδιωτικού γραφείου και το σχολείο συντάσσει σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που υπογράφεται από τα συμβαλλόμενα μέρη. Στη σύμβαση περιλαμβάνονται απαραιτήτως τα εξής:

i. Το εγκεκριμένο από το Σύλλογο Διδασκόντων Καθηγητών αναλυτικό πρόγραμμα της εκδρομής.

ii. Η Ασφάλεια αστικής επαγγελματικής ευθύνης.

iii. Το συνολικό κόστος της εκδρομής και κόστος ανά μαθητή.

iv. Τους Γενικούς Όρους συμμετοχής στην εκδρομή.

Το σχολείο υποχρεούται να αναρτά στον πίνακα ανακοινώσεων και στην ιστοσελίδα του τις προσφορές των τουριστικών γραφείων, τη σύμβαση οργανωμένου ταξιδιού που υπογράφτηκε, καθώς και τον αριθμό του ασφαλιστηρίου συμβολαίου επαγγελματικής ευθύνης.

 **Η Διευθύντρια του Σχολείου**

**Μαρία Κατσίκα**